Weerlig slaan man in JHB doodŉ Man is dood en twee beseer nadat hulle Maandagmiddag in Johannesburg deur ŉ weerligstraal getref is. Volgens Santi Steinmann, ŉ woordvoerder van Netcare 911, het die voorval in Robinsonsweg in Mayfair plaasgevind. “Die mans het in die straat geloop toe hulle deur ŉ weerligstraal getref is. Toe paramedici by die toneel opgedaag het, was een man reeds dood. Een was in ŉ kritieke toestand en ŉ derde man het matige beserings opgedoen,” het Steinmann gesê. Die twee pasiënte is op die toneel gestabiliseer en na ŉ nabygeleë hospitaal geneem vir verdere behandeling.